จริงจัง
โดย...ทีมข่าวการเงินโพสต์ทูเดย์
26 มี.ค. 2558

โดย...ทีมข่าวการเงินโพสต์ทูเดย์
อาจจะเป็นเพราะอาชีพบริหารเศรษฐกิจการเงินมันเครียด ทำให้นายแบงก์หลายคนติดละครทีวีกันหนึบหนับ ช่วงซีรี่ส์ละครเรื่อง คุณชายจุฑาเทพ ขนาด ดร.ประสาร ไตรรัตน์วรกุล ผู้ว่าการแบงก์ชาติ ยังต้องติดตามดูทุกตอน
ส่วนแฟนพันธ์ุแท้ละครไทยต้องยกให้ หม่อมอุ๋ย ม.ร.ว.ปรีดิยาธร เทวกุล รองนายกฯ ที่ดูทุกเรื่องของช่อง 3  ใครมาชวนไปไหนถ้าไม่ใช่งานสำคัญอย่าหวังพรากหม่อมอุ๋ยไปจากละครไทยได้
ตอนนี้ละครทีวียอดฮิตของนายแบงก์ คือ เลือดพยัคฆ์ แค่ตอนแรก “เสือ” เนื้อเรื่องเข้มข้นทำให้หลายคนทุกวันจันทร์-อังคาร ไม่รับนัดใครรีบตรงดิ่งกลับบ้านไปดูละคร
อินกันทั้งละครและเพลงประกอบ แต่พอกลางเรื่องเริ่มกลายเป็นจำเลยรัก พระเอกลักพาตัวนางเอกไปตบจูบบนเกาะรังนก นายแบงก์ก็เริ่มอ้วก
ฮ่า ฮ่า ดูเอามันส์ครัชอย่าเครียด